
Vadovaudamasis Lietuvos Respublikos teritorijų planavimo įstatymo 6 straipsnio 2 ir 3 dalimis, 17 straipsnio 8 ir 9 dalimis, 28 straipsnio 2 dalimi ir Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, 315, 318 ir 319 punktais:
1. L e i d ž i u  koreguoti Vilniaus miesto savivaldybės valdybos 2002 m. birželio 6 d. sprendimu Nr. 1190V „Dėl individualių namų kvartalo Rytų gatvėje (vidurinės dalies) nedidelių veiklos mastų detaliojo plano papildymo tvirtinimo“ patvirtinto detaliojo plano (registro Nr. T00055842) sprendinius sklype Rytų g. 28 (kadastro Nr. 0101/0065:41) inicijavimo sutarties pagrindu.
2. N u s t a t a u  šiuos planavimo tikslus ir detaliojo plano uždavinius: pakeisti žemės sklypo naudojimo būdą ir nustatyti teritorijos naudojimo reglamentus vadovaujantis Vilniaus miesto savivaldybės teritorijos bendrojo plano sprendiniais (pagal pridedamą miesto plano ištrauką).
3. T v i r t i n u  detaliojo plano planavimo darbų programą (pridedama).

